
 Bukki xëy na dugg ci àll bi.



 Ñetti fan a ngi nii lekkul dara.



 Gisul Njamala, gisul Kooba, gisul Kéwal.



 Gisul Mbaam-àll, gisul fenn Lëg walla sax Picc.




 Bukki jëmbataat



 na àll b i



 Bukki jëmbataat na àll bi



 Mu ngi naan ci xelam : «lu xew ?»



 Mu séen Gaynde ne : « Huu, kii jarul sóoru.»



 Mu daje ak Ñey, ne : «Hii, kii song-daanu.



 Fekk na ay wànga-lànga di fo,



 mu moytu leen.


 Bukki gisul fenn médd, xanaa ay yax yu nëb.



 Noonu, mu toog wéeru ci genn garab di noppalu.



 Jaaxle na lool, teg loxo yi ci kow bopp bi.




 Am na lu jóge ci kow, wadd ci ndoŋ li.



 Mu daw, daanu, dikkaat, ne :



 «Waaw lu mu ?»



 Xanaa damay bëgg a jommi am déet ?



 Benn baat tontu ko ne : «Fii du sa palaas.»





 Bukki ne ko : «Golo xàmmee naa



 sa baat.



 Bàyyil tooñ te wàcc ñu waxtaan.



 Warunu jote ndax yaa ngi ci kow



 di féexlu.



 Man maa ngi ci suuf di dallu ci ker gi.»



 Golo am lu mu fab sànniwaat ko Bukki.



 Bukki xalangu, kanam gi taq ripp



 ak suuf.



 Mu ngi mer ba futt, di màttu.



 Golo wutaat na leneen di sànni, waaye gisul dara.


 Mu ngi naan : «Ndekete nii



 la Bukki ragale!



 Fii ci kow garab, maa fiy buur.»



 Bukki dem, dellusi, yor sémmiñ tàmbalee gor.



 Bi garab giy daanu, Golo ne layy ci geneen garab.




 Bukki topp Golo muy ñoloŋ-ñoloŋi ci garab yi.



 Picc yi fa tàggoon, di sab ca kow.



 Asamaan si fees na dell ak naaxi picc.




 Gaynde ne : « xaaral ma dem seet la xew fee.



 Ku bëgg yëngal sama nguur dina daje ak man.



 Gaynde topp sab yi ba gis garab gi ñu daaneel.



 Bukki, moom, sonn na ba toog ci genn garab.




 Gaynde ne : «Bukki lu tax nga gor garab yi.



 Rabi àll yi ne fi nuy lekkatee



 xob ak doom ?



 Lan lanu nar a dunde leegi ci àll bi ?»



 Picc ne : « leegi fu nuy wékkati sunu tàgg yi ?»





 Gaynde ne Bukki : «Tontul ci laaj yi.»



 Noonu, Bukki nettali leen lu ko jotele ak Golo.



 Gaynde teg Bukki daan, ne ko na jëmbat fanweeri garab.



 Golo tooñkat bi jëmbat ñaar-fukki garab yu wuute.


 Bukki jiital njabootam ci njëmbatum garab ji.



 Golo ak njabootam def naka noonu, di jëmbat.



 Nekk nañu leegi ay xarit, di jëmbat, di waxtaan.




 Tey la bés bi ñu jagleel garab.



 Mala yi ne dañuy jëmbat garab ci seen ekool.



 Nee nañu garab dafa waññeeku ci seen gox bi.



 Am na sax ay xeeti garab yu amatul.



 Manquante



 Njëmbatum garab ci ekool bi.




 Njëmbatum garab ci ekool bi.


 Loolu moo tax, Ñey, direktëeru ekool ba woo ñépp.



 Mu fàttali rabu all yépp ni leen.



 « Ekool bi sunu ekool la.



 Sunuy maam a fi daan jàng



 ba tekki. »



 Manquante




 Ñu jaar fi, ba sunuy doom nekk fi leegi.



 Dañu ko war a sàmm tamit, jox ko seen i doom.



 Mbooloo ma ne ko :



 « Dëgg rekk nga wax.»




 Ñey ne : «xam ngeen ni ekool bi dafa bare woon garab.



 Amatul lu dul genn guy, ndax nit ñee leen dagg.



 Li ciy pexe mooy ñu jëmbataat



 fi ay garab.




 Nanu leen di suuxat itam, di leen toppatoo.



 Rabi àll ya ne : «Dëgg rekk



 nga wax.»



 Mu ne leen : «yéen ñépp



 nangeen ànd.»




 Ngeen dem wuti ay njëmbat ca oyefoore ba.



 Su ko defee, bu dimaasee ci ngoon, ñu jëmbat leen.



 Ba dimaas jotee, ñoom ñépp daje ñëw ca ekool ba.




 Indiwaale nañu njëmbat ya, peel, pikk, rato aki sàq.



 Ñépp jublu ca liggeey ba.



 Muse, madam, direktëer ak waajur, ñépp-di liggeey.




 Ñoom Bukki, Lëg, Njamala,



 Segg, Golo sonn lool.



 Ñii di jëmbat, ñee di defar suufu garab yi.



 Ña ca des di buddi ñax mi, dajale mbalit mi.



 Elew yi di indi ndox ak di samp sàq yi.




 Bi ñu noppee, ñoom ñépp toog ci suufu guy gi.



 Ñuy xool seen liggeey, gis ekool bi ni mu rafete.



 Ñu bég lool ci li ñu def.




 Mu am lu leen Ñey fàtteli:



 «Garab dafa am solo ci nun,



 moo nuy dundal.



 Bu nu xiifee, ci la nuy lekk.



 Bu nu feebaree, garab lanuy fajoo.





 Bu nu sonnee, ci garab



 lañuy noppaloo.



 Moo xam ci suufam, ci kowam,



 walla ci wetam.



 «Moo tax danu ko war a fonk,



 di ko sàmm.»


 Bukki yeggali ne : « kon boog,



 nanu ko aar.



 Warunu bàyyi kenn di ñëw,



 dinu ko yàqal.



 Direktëer bég lool.



 Mu ne : « Suufu guy gi lanuy def



 leegi biro bi.»





 Sunu dëkk amatul garab, njamala yi daaneel nañu leen.



 Taalkati daay yi, bukki yi itam,



 yàq nañu àll bi.



 Dañuy taal ay sébb, fàtte koo fey.



 Loolu mooy lakk àll bi.



 Njëmbatum garab ci dëkk bi.

 Rabi àll yépp daw nañu,



 ndax amatuñu fu ñu làqu.



 Ci kër yi, kenn amatul keru garab goo toog noppalu.



 Naaj wi tàng na lool te ngelaw amul.



 Nijaay Yëkk defar na mbaaru noppalukaay.



 Naka ci pexe ?



 Gaynde woote na, yónni



 na Jàmb Jóob.



 Jàmb Jóob jël ndëndam, yégle ci mbedd ak ci kër.



 Mala yi dégg nañu ko,



 dem wuyuji Gaynde.



 Mbooloo mi dajaloo nañu,



 di waxtaan ci mbir mi.



 Gaynde nee na, na ñépp jóg



 wuti ndimbal.



 Fu ñuy jële ay garab ?



 Am na ñu ne nañu dem parku Aan.



 Jël nañu taksi, fey ko,



 mu yóbbu leen.



 Dem nañu biro biy toppatoo ndox



 mi ak àll bi.



 Ñey, meeru dëkk bi, dina joxe



 ay garab.



 Wut nañu ay garabu filaawoo,



 xott-biteel, karasool ak yeneen.



 Bés bi dikk na, ñépp daje kër Gaynde.



 Asamaan saa ngi wicc-wiccal.



 Ñey ak Gaynde indi nañu ay garab.



 Garab yu ndaw yi bare nañu lool.



 Mala yi bey nañu ci gannaaw ak ci kanamu kër yi.



 Leegi, dañuy gas ak di jëmbat



 garab yi.



 Ñaari kilifa yi ñoo jëkk a jëmbat.



 Boroom kër gu ne war na jëmbat garab ci ëttam.



 Yaay Banjóoli dolli na genn garab pàppaaya.



 Ñu bare jëmbat nañu ay garabi limoŋ. Am na ñu yokk ay garabi guyaab ci kër yi.


 Ci àll bi, jëmbat nañu ay garabi niim.



 Ñeneen ñi jëmbat nañu



 garabu akasiyaa.



 Muy dal i ndox, terewul mala yi



 di jëmbat.



 Suuf si tooy na bu baax ba neex a gas.




 Leegi, garab yu bare lañu jëmbat.



 Taw bi dina leen dimbale ñu gaaw



 a sax.



 Ci àll bi, jëmbat nañu fa neb-neb



 ak kàdd.



 Am na ñu booloo defar ay tooli darkase yu yaatu.




 Tooli njëmbati garab yi tax na dëkk bi naataat.



 Bu leen taal ci àll bi te feyuleen ko.



 Su daay gi xasee ba tàkk, njàqare dikk na.



 Rabi àll yépp dañuy tiit, jaaxle di daw.




 Fey daay gu rëy yombul.



 Feykati lakk yi def nañu lu ñu mën.



 Waaye, su àll bépp tàkkee dafay naqaree fey.



 Bàyyil xel ci loolu te bañ koo fàtte.





 Garab yi daje nañu waxtaan ci



 seen biir.



 Tey la leen xale yi ak seen muse



 di seetsi.



 Bëgg nañu yee xale yi ba ñu fonk garab .



 Garab am na njariñ .



 Ba ñu egsee, la leen Garabu



 guy teeru.



 Mu ne leen bu leen fi sànni mbuus.



 Xamal na leen ne garab gu nekk dina wax njariñam.



 Dégluleen bàkku garab yi.



 Ca noonu, la garab yépp raŋe,



 ku nekk di wax.



 Bu nit lekkee ba suur, na fonk garab.



 Sunuy xob ñooy feesal biiri mala yi.



 Ku weddi, laajal rabi àll yi nu dëkkal.



 Nun nooy sellal ngella li ngeen di .



 Ci nun garab, ngeen di defare lal ak ay siis.



 Muy armuwaar walla biro,



 sunu dénk la.



 Bu xale mënee jàng ci téere,



 garab a ko waral.


 Wén ne : Mala yi dinañu lekk samay xob.



 Sama dénk dëgër na, minise yi taamu nañu ma.



 Lawbe yi dinañu ma jëfandikoo, defar ci gënn ak kuur. Bu ñuy defar néeg, sama bant lañu taamu.»




 Kàdd dolli ca ne : «Jur gi man lañu sopp.



 Sama doom dina joxe saabu.



 Neb-neb ne ko : « Sama dénk max du ko yàq.



 Sama doom day nooyal der, di ko jox ñuulaay.»





 Sàndanduur àddu : «sama dénk day defar gënn ak këll.»



 Séng yokk ci ne : «jur gi bëgg na samay doom.



 Samay reen mën nañu cee def



 bantu ileer.»



 Ñu bare taamu nañu samay dénk.



 Wereg ne : «sama daakànde day defar tàngal ak pasti.



 Samay reen ñooy defar buum.»



 Yiir ne : «sama dénk dëgër na,



 du nëb, du maxe.



 Mën nañu cee liggeey kuur,



 gënn ak i jën.»


 Xay tiitaru : « Samay xob lañu taamu ci xont. Samay dénk lañuy liggeeye gënn, gaal ak ay mëebel. »



 Guy waxati : « Samay doom a dàq soow, baax ci laax. Samay xob la jur gi bëgg, dinañu leen laaloo cere. »





 Darkase fëgg dënnam : « Samay doom ay joxe ndaamaraas.



 Dinaa téye suuf ba du màbb,



 mën a dékku maral.



 Màngo ne wallet ne : « Ku ma macc am kàttan. » Noonu, la yeneen garab yépp wonee seen bopp.





 Guy laajte : « bu garab amul woon,



 lu nit ñiy fajoo ?»



 Jant wone boppam : «Barab, bul ma fàttee tudd.



 Bu naaj ñàkkoon, ndax dinga am njariñ ?» Garab tontu, ne ko :



 «Boo ma puusul duma tàkk.»



 Xale yi bind nañu ba seen kaye yi fees.



 Garab yi digal leen ne : «Dee leen nu jëmbat fàww.



 Xale yi dogu ci jëmbat garab te di ko toppatoo.



 Beykat yi xolli nañu seen jiwu gerte, tànn, puudar, denc. Ñi tukki woon, ñibbisi ci dëkk bi, di waajal nawet.



 Ruuj nañu tool yi, dajale ñax mi,



 taal ko. Ji nañu dugubu suuna ci suuf su wow si.



 Nawet dugg na



 Beykat yaa ngi ci pénc yi,



 di séentu nawet.



 Taw bi soreetul ndax waxtu wii la daan ñëw.



 Tàngoor dafa mer, ni tey uppukaay dina yëngatu. Noona, mu ne : « ñ épp dinañu jëfandikoo seen i wàntaay.»



 Ku nekk di uppu, di jàmbat,



 ñaq tooy xipp.



 Niir yi di dajaloo ci asamaan si.



 Mu xiin ba ñuul kukk.



 Xon ak rafetaayam génn bëgg



 a sangu.



 Ngelaw upp, ndox rot, rotaat,



 melax ne ràyy.



 Asamaan si yëngu, nit ñi tiit.



 Taw bi sóob, ndox mi di rot,



 mujj muy sotti.



 Mbëtt ne xaaral ma génn pax mi, balaa may lab.


 Tàngoor dem, ngelaw lu féex nuyoo.



 Ñu jekki-jekki, taw bi séwet,



 mbott yi di ngoox.



 Picc yiy sab, mbaam di ŋaax ca



 dëkk ba.



 Àll bi xumb, suuf si tooy,



 ndox mi taa.





 Taw bi jëkk, ñu mën cee ji gerte, mooy céebo.



 Naarbët génn ak xonqaayam,



 ab diir, mu ne mes.



 Mbonaat ne culet, dem neni, suul.



 Max sax i laaf, naaw, picc yi lekk



 ba suur.



 Basi ne : «Man, ci suuf su tooy lañu may ji.»



 Suuna tontu : «Man, ca noor ba lañu ma ji woon.»



 Fas ŋexal ne : Dinaa liggeeyati



 ba sonn.»



 Nagi mbey ne ko : ñ aari masinu ji lañu nuy lonk.



 Xottikaayu suuf ne : Maay xotti suuf si, rëdd yu jub.»



 Rëdd ne leen : «Dinaa yaatu ba masinu mbey xaj.»



 Tos ne : «Maay dundal gàncax gi ba mu am doole.»



 Jiwu ne : « Su ma jeexee, beykat def mbey mu jëkk.»



 Picc yi di seetaan, masin yi di maasale suuf si.



 Ñax ne : «Dinaa lekk sama wàll ci tos gi.



 Jiwu sax ci rëdd yu jub, ñax sax ci diggante yi.»



 Beykat dikkaat ak masinu mbey, beyaat ba mu set.



 Jamono yooyu, Dugub yàkkamti ñu dindi ñax mi koy sonal.



 Beykat ñëw ak masinu mbey setal toolu dugubam.



 Gerte màgg, ñu wàññi dugub ji.



 Su ñu noppee suuy àngare.



 Beyaat ak ñetteelu mbey toppante, toolu gerte yi set.



 Gone yi yendoo wattu, yor laspeer di dàq picc yi.



 Su gerte defee doom, mag ñi di fanaane wattu. Dugub ñor, ñu ñam, góob, dagg, denc.


 Gerte ñor, ñu dindi ko, tàggale ko ak ngooñam.



 Su ñu noppee, am gerte, am ngooñ.



 Beykat yi sol seen gerte ci ay saaku, yóbbu jaay.

